ΠΕΡΙΕΧΟΜΕΝΑ
ΑΠΟΦΑΣΕΙΣ
Δημιουργία, ανάπτυξη, λειτουργία και συντήρηση της ηλεκτρονικής πλατφόρμας για τα Σχέδια
Βιώσιμης Αστικής Κινητικότητας (Σ.Β.Α.Κ.).
Έγκριση καθιέρωσης υπερωριακής εργασίας
κατά τις νυχτερινές ώρες και κατά τις Κυριακές και
εξαιρέσιμες ημέρες για το έτος 2024, στο Τμήμα
Πολιτικής Προστασίας της Περιφερειακής Ενότητας Κεφαλληνίας.
Καθιέρωση υπερωριακής εργασίας (απογευματινής) καθ’ υπέρβαση του υποχρεωτικού ωραρίου
για το Α’ εξάμηνο του έτους 2024 των υπαλλήλων
του Γραφείου Αντιπεριφερειάρχη της Περιφερειακής Ενότητας Ζακύνθου.
ΑΠΟΦΑΣΕΙΣ
Αριθμ. 69559
(1)
Δημιουργία, ανάπτυξη, λειτουργία και συντήρηση της ηλεκτρονικής πλατφόρμας για τα Σχέδια
Βιώσιμης Αστικής Κινητικότητας (Σ.Β.Α.Κ.).
ΟΙ ΥΠΟΥΡΓΟΙ
ΥΠΟΔΟΜΩΝ ΚΑΙ ΜΕΤΑΦΟΡΩΝ ΨΗΦΙΑΚΗΣ ΔΙΑΚΥΒΕΡΝΗΣΗΣ
Έχοντας υπόψη:
α) Τα άρθρα 1 έως 14 του Μέρους Α’ «Σχέδια Βιώσιμης Αστικής Κινητικότητας (Σ.Β.Α.Κ.)» του ν. 4784/2021
«Η Ελλάδα σε κίνηση: Βιώσιμη Αστική Κινητικότητα Μικροκινητικότητα - Ρυθμίσεις για τον εκσυγχρονισμό,
την απλούστευση και την ψηφιοποίηση διαδικασιών του
Υπουργείου Υποδομών και Μεταφορών και άλλες διατάξεις» (Α’ 40), και ιδίως το άρθρο 11 και την παρ. 4 του
άρθρου 12 του Μέρους Α’ του ανωτέρω νόμου,
β) τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) -  Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» (Α’ 184)
και ιδίως την παρ. 19 του άρθρου 107,
γ) τον Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016
για την προστασία των φυσικών προσώπων έναντι της
επεξεργασίας των δεδομένων προσωπικού χαρακτήρα
και για την ελεύθερη κυκλοφορία των δεδομένων αυτών
και την κατάργηση της οδηγίας 95/46/ΕΚ (Γενικός Κανονισμός Προστασίας Δεδομένων - ΓΚΠΔ/General Data
Protection Regulation - GDPR),
δ) τον ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων της Κεντρικής Δημόσιας Διοίκησης»
(Α’ 133),
ε) το άρθρο 47 του ν. 4623/2019 «Ρυθμίσεις του Υπουργείου Εσωτερικών, διατάξεις για την ψηφιακή διακυβέρ-
νηση, συνταξιοδοτικές ρυθμίσεις και άλλα επείγοντα
ζητήματα» (Α’ 134),
στ) τον ν. 4624/2019 «Αρχή Προστασίας Δεδομένων
Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και
του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας
δεδομένων προσωπικού χαρακτήρα και ενσωμάτωση
στην εθνική νομοθεσία της Οδηγίας (ΕΕ) 2016/680 του
Ευρωπαϊκού Κοινοβουλίου και του Συμβουλίου της
27ης Απριλίου 2016 και άλλες διατάξεις» (Α’ 137) και ειδικότερα τα άρθρα 25 και 35 αυτού,
ζ) το άρθρο 16 του ν. 4704/2020 «Επιτάχυνση και
απλούστευση της ενίσχυσης οπτικοακουστικών έργων,
ενίσχυση της ψηφιακής διακυβέρνησης και άλλες διατάξεις (Α’ 133),
η) τον Κώδικα Διοικητικής Διαδικασίας (ν. 2690/1999,
Α’ 45),
θ) το άρθρο 5 του ν. 3469/2006 «Εθνικό Τυπογραφείο,
Εφημερίς της Κυβερνήσεως και λοιπές διατάξεις» (Α’ 131),
ι) το άρθρο 90 του Κώδικα Νομοθεσίας για την κυβέρνηση και τα κυβερνητικά όργανα (π.δ. 63/2005 Α’ 98),
σε συνδυασμό με την περ. 22 του άρθρου 119 του
ν. 4622/2019 (Α’ 133),
κ) το π.δ. 123/2017 «Οργανισμός του Υπουργείου Υποδομών και Μεταφορών» (Α’ 151),
κα) το π.δ. 40/2020 «Οργανισμός του Υπουργείου Ψηφιακής Διακυβέρνησης» (Α’ 85),
κβ) το π.δ. 77/2023 «Σύσταση Υπουργείου και μετονομασία Υπουργείων Σύσταση, κατάργηση και μετονομα-
σία Γενικών και Ειδικών Γραμματειών Μεταφορά αρμοΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1735
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1735/19.03.2024
διοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130),
κγ) το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
κδ) το π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μετα-
φορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α’ 130) - Μεταβατικές διατάξεις» (Α’ 139),
κε) την υπ’ αρ. 156/10.7.2023 κοινή απόφαση του Πρωθυπουργού και του Υπουργού Υποδομών και Μεταφο-
ρών «Ανάθεση αρμοδιοτήτων στην Υφυπουργό Υποδομών και Μεταφορών, Χριστίνα Αλεξοπούλου» (Β’ 4410),
κστ) την υπ’ αρ. 47224/15.2.2024 εισηγητική έκθεση
δημοσιονομικών επιπτώσεων της περ. ε’ της παρ. 5 του
άρθρου 24 του ν. 4270/2014 «Αρχές δημοσιονομικής
διαχείρισης και εποπτείας (ενσωμάτωση της οδηγίας
2011/85/ΕΕ) - Δημόσιο λογιστικό και άλλες διατάξεις»
(Α’ 88), όπως ισχύει, της Γενικής Διεύθυνσης Οικονομικών Υπηρεσιών του Υπουργείου Υποδομών και Μεταφο-
ρών, σύμφωνα με την οποία η παρούσα απόφαση έχει
ουδέτερο δημοσιονομικό αποτέλεσμα, δεν προκαλεί
επιβάρυνση του κρατικού προϋπολογισμού, δεν επιφέρει απώλεια ή αύξηση των δημοσίων εσόδων και δεν
επηρεάζει το εκάστοτε ισχύον Μεσοπρόθεσμο Πλαίσιο
Δημοσιονομικής Στρατηγικής (Μ.Π.Δ.Σ.), αποφασίζουμε:
Άρθρο 1
Αντικείμενο - Σκοπός - Πεδίο εφαρμογής
1. Με την παρούσα απόφαση καθορίζονται η διαδικασία δημιουργίας, ανάπτυξης, λειτουργίας και συντήρησης
της ηλεκτρονικής πλατφόρμας για τα Σχέδια Βιώσιμης
Αστικής Κινητικότητας (Σ.Β.Α.Κ.) και κάθε άλλο σχετικό
με αυτή θέμα σύμφωνα με τα οριζόμενα στην παρ. 4 του
άρθρου 12 του ν. 4784/2021 (Α’ 40), όπως τροποποιήθηκε
με την παρ. 2 του άρθρου 93 του ν. 5039/2023 (Α’ 83).
2. Σκοπός της δημιουργίας της ηλεκτρονικής πλατφόρμας για τα Σ.Β.Α.Κ. είναι η καθιέρωση ενός πληροφορι-
ακού συστήματος που εμπεριέχει την εθνική κεντρική
βάση δεδομένων για την καταχώριση σε ηλεκτρονική
μορφή του συνόλου των παραδοτέων και στοιχείων ενός
Σ.Β.Α.Κ., ώστε να διευκολύνεται η εξέτασή τους και η παρακολούθηση της πορείας υλοποίησής τους, καθώς και
λειτουργίες που εξυπηρετούν τη διαμόρφωση πολιτικών
για την προώθηση της βιώσιμης αστικής κινητικότητας,
σύμφωνα με το Μέρος Α’ του ν. 4784/2021. Η πλατφόρμα εξυπηρετεί επίσης τον σκοπό της επικοινωνίας για
ενημέρωση και ανταλλαγή εφαρμοσμένων πρακτικών
υλοποίησης μέτρων Σ.Β.Α.Κ. στην Ελλάδα.
3. Στην ηλεκτρονική πλατφόρμα καταχωρίζονται αναφορές κύκλου Σ.Β.Α.Κ., το Σ.Β.Α.Κ. που έχει καταρτιστεί,
οι εκθέσεις προόδου, το επικαιροποιημένο κάθε φορά
σχέδιο δράσης και κάθε είδους πληροφορία ή στοιχεία
σχετικά με το ΣΒΑΚ. Ειδικότερα, η ηλεκτρονική πλατφόρμα περιέχει, επιπλέον, ενδεικτικά, προτεινόμενα μέτρα
για την εξυπηρέτηση των σκοπών του Σ.Β.Α.Κ., σύστημα
στόχων και δεικτών παρακολούθησης της υλοποίησης
των προτεινόμενων μέτρων, εφαρμοσμένες πρακτικές
υλοποίησης μέτρων και αποθετήριο πληροφοριακού
υλικού, σύμφωνα με τα οριζόμενα στην παρ. 2 του άρθρου 11 του ν. 4784/2021 (Α’ 40).
4. Η παρούσα απόφαση εφαρμόζεται από το Τμήμα
Βιώσιμης Αστικής Κινητικότητας και την Υπηρεσία Υποστήριξης Πληροφορικής και Ηλεκτρονικών Συστημάτων
του Υπουργείου Υποδομών και Μεταφορών και από τους
ΟΤΑ α’ και β’ βαθμού που καταρτίζουν Σ.Β.Α.Κ. κατά τις
διατάξεις του ν. 4784/2021(Α’ 40).
5. Στο πεδίο εφαρμογής της παρούσας απόφασης για
τη διάδοση εφαρμοσμένων πρακτικών στους τομείς της
βιώσιμης αστικής κινητικότητας, όπως αυτοί ορίζονται
στην παρ. 1 του άρθρου 3 του παραπάνω νόμου, εμπίπτουν το σύνολο των φορέων της παρ.  1 του άρθρου 14
του ν. 4270/2014 (Α’ 143), όπως ενδεικτικά ΝΠΔΔ, ΟΤΑ,
ΝΠΙΔ, Ανεξάρτητες Αρχές, Υπουργεία, Αποκεντρωμένες
Διοικήσεις.
Άρθρο 2
Ορισμοί
1. Στο Υπουργείο Υποδομών και Μεταφορών δημιουργείται Ηλεκτρονική Πλατφόρμα Σχεδίων Βιώσιμης
Αστικής Κινητικότητας (εφεξής Η.Π.Σ.Β.Α.Κ.), η οποία είναι προσβάσιμη μέσω της Ενιαίας Ψηφιακής Πύλης της
Δημόσιας Διοίκησης (gov.gr-ΕΨΠ) του άρθρου 22 του
ν. 4727/2020 (Α’ 184), σύμφωνα με τα οριζόμενα στην
παρ. 1 του άρθρου 11 του ν. 4784/2021 (Α’ 40).
2. Για την εξυπηρέτηση των σκοπών της παρούσας
απόφασης, για τα Σ.Β.Α.Κ., ισχύουν οι ορισμοί του άρθρου 2 του ν. 4784/2021 (Α’ 40).
3. Ορίζονται οι ακόλουθες κατηγορίες χρηστών της
Η.Π.Σ.Β.Α.Κ., τα δικαιώματα χρήσης των οποίων περιγράφονται στο άρθρο 5 της παρούσας:
α) «Απλοί Χρήστες της Η.Π.Σ.Β.Α.Κ.»: φυσικά και νομικά
πρόσωπα.
β) «Εξουσιοδοτημένοι χρήστες της Η.Π.Σ.Β.Α.Κ.» περιλαμβάνει χρήστες από τους ΟΤΑ και αποτελείται από
δύο υπο-ομάδες:
βα) «Εξουσιοδοτημένοι χρήστες του φορέα εκπόνησης Σ.Β.Α.Κ.»: Ο νόμιμος εκπρόσωπος του φορέα εκπό-
νησης, ήτοι του ΟΤΑ α’ ή β’ βαθμού ή της διαδημοτικής ή
διαβαθμιδικής συνεργασίας, όπως ορίζεται στην παρ. 3
του άρθρου 2 και σύμφωνα με τις αρμοδιότητες που
περιγράφονται στο άρθρο 4 του ν. 4784/2021 (Α’ 40).
ββ) «Εξουσιοδοτημένοι χρήστες της Ομάδας Εργασίας»: Υπηρεσιακά στελέχη τμημάτων και υπηρεσιών του
φορέα εκπόνησης που έχουν οριστεί, με απόφαση του
φορέα εκπόνησης, ως μέλη στην ομάδα εργασίας με
αντικείμενο την κατάρτιση του Σ.Β.Α.Κ. του άρθρου 5
του ν. 4784/2021 (Α’ 40).
γ) «Εσωτερικοί χρήστες της Η.Π.Σ.Β.Α.Κ.»: Υπάλληλοι
του Τμήματος Βιώσιμης Αστικής Κινητικότητας της Διεύθυνσης Ανάπτυξης Μεταφορών του Υπουργείου Υπο-
δομών και Μεταφορών, ο Προϊστάμενος της παραπάνω
Διεύθυνσης και ο Προϊστάμενος της οικείας Γενικής Διεύθυνσης.
δ) «Διαχειριστές της Η.Π.Σ.Β.Α.Κ.» Υπάλληλοι της Υπηρεσίας Υποστήριξης Πληροφορικής και Ηλεκτρονικών
Συστημάτων του Υπουργείου Υποδομών και Μεταφορών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1735/19.03.2024
Στην Η.Π.Σ.Β.Α.Κ. καταχωρίζονται και υποβάλλονται,
από τους εξουσιοδοτημένους χρήστες, κατ’ελάχιστον
όλες οι πληροφορίες που σχετίζονται με τις Φάσεις Α’
και Β’ του άρθρου 7 του ν. 4784/2021 (Α’ 40), όπως αυτές
περιγράφονται στις ενότητες και υποενότητες του Υποδείγματος της αναφοράς κύκλου Σ.Β.Α.Κ. του Παραρτή-
ματος Ι του Μέρους Α’ του ν. 4784/2021 (Α’ 40), το σύνολο
των πληροφοριών που αναφέρονται στη Φάση Γ’ του
ως άνω άρθρου, σύμφωνα με την παρ. 2 του άρθρου 11
του ν. 4784/2021 (Α’ 40), καθώς και τα επικαιροποιημένα
αρχεία του Σ.Β.Α.Κ.
Άρθρο 3
Διαχείριση της Η.Π.Σ.Β.Α.Κ., λειτουργίες
και επιχειρησιακή λογική
1. Ως αρμόδιες υπηρεσίες για τη διαχείριση, λειτουργία και συντήρηση της Η.Π.Σ.Β.Α.Κ. ορίζονται το Τμήμα
Βιώσιμης Αστικής Κινητικότητας και η Υπηρεσία Υποστήριξης Πληροφορικής και Ηλεκτρονικών Συστημάτων
του Υπουργείου Υποδομών και Μεταφορών, σύμφωνα
με τα κάτωθι:
α) Το Τμήμα Βιώσιμης Αστικής Κινητικότητας του
Υπουργείου Υποδομών και Μεταφορών για την άσκηση
της εποπτείας της διαδικασίας ανάπτυξης, κατάρτισης
και αναθεώρησης των Σ.Β.Α.Κ. και την παρακολούθηση
και αξιολόγηση της υλοποίησής τους, τη μέριμνα επικαιροποίησης της Η.Π.Σ.Β.Α.Κ. σύμφωνα με το θεσμικό
πλαίσιο για τα Σ.Β.Α.Κ., αλλά και ανάρτησης σχετικού
πληροφοριακού υλικού. Ειδικότερα, η παραπάνω Υπηρεσία είναι αρμόδια για τη διαχείριση της πληροφορίας και
των δεδομένων που εισάγονται από τους εξουσιοδοτημένους χρήστες, καθώς και των στατιστικών αναφορών
που εξάγονται από την Η.Π.Σ.Β.Α.Κ. και των αναφορών
που καταρτίζει η Υπηρεσία με βάση τα διαθέσιμα στην
πλατφόρμα στοιχεία,
β) η Υπηρεσία Υποστήριξης Πληροφορικής και
Ηλεκτρονικών Συστημάτων για την ανάπτυξη, τεχνική διαχείριση του πληροφοριακού περιεχομένου, την
υποστήριξη, τη συντήρηση, την παρακολούθηση καλής λειτουργίας και τον συντονισμό των δράσεων για
τη συνεχή, ασφαλή και απρόσκοπτη λειτουργία της
Η.Π.Σ.Β.Α.Κ.
2. Η Η.Π.Σ.Β.Α.Κ. αναλύεται σε ένα σύνολο διακριτών
λειτουργιών και περιλαμβάνει κατ’ ελάχιστον τις ακόλουθες:
α. Πρόσβαση απλών χρηστών σε πληροφορίες.
β. Πρόσβαση εξουσιοδοτημένων χρηστών σε συγκεκριμένες λειτουργίες και πληροφορίες.
γ. Πρόσβαση εσωτερικών χρηστών και διαχειριστών
του Υπουργείου Υποδομών και Μεταφορών.
δ. Ηλεκτρονική υποβολή αναφορών κύκλου Σ.Β.Α.Κ.
για την πρώτη έκδοσή τους και τις αναθεωρήσεις αυτών,
σύμφωνα με τις διαδικασίες εξέτασης και χαρακτηρισμού όπως ορίζονται στα άρθρα 8 και 9 του ν. 4784/2021
(Α’ 40).
ε. Ηλεκτρονική καταχώριση επικαιροποιημένων σχεδίων δράσης του Σ.Β.Α.Κ. της παρ. 8 του άρθρου 2 και
του άρθρου 9 του ν. 4784/2021 (Α’ 40).
στ. Ηλεκτρονική καταχώριση των εκθέσεων προόδου
του Σ.Β.Α.Κ. της παρ. 11 του άρθρου 2 του ν. 4784/2021
(Α’ 40).
ζ. Δημοσίευση εφαρμοσμένων πρακτικών για τους
τομείς της βιώσιμης αστικής κινητικότητας της παρ. 1
του άρθρου 3 του ν. 4784/2021 (Α’ 40).
η. Μητρώο εκπροσώπων - σημείων επαφής των ΟΤΑ
α’ και β’ βαθμού.
θ. Έκδοση στατιστικών αναφορών και στοιχείων με
πολλαπλά κριτήρια επιλογής.
ι. Δυνατότητα αναζήτησης από εξουσιοδοτημένους
χρήστες συγκεντρωτικών πληροφοριών επί ορισμένων
δεδομένων που εισάγονται στην Η.Π.Σ.Β.Α.Κ. στο πλαίσιο
συγκριτικής αξιολόγησης.
κ. Αποθετήριο πληροφοριακού και ενημερωτικού
υλικού.
3. Η Η.Π.Σ.Β.Α.Κ. είναι προσβάσιμη μέσω της ηλεκτρονικής διεύθυνσης https://svak.yme.gov.gr καθώς
και μέσω της Ενιαίας Ψηφιακής Πύλης της Δημόσιας
Διοίκησης (gov.gr-ΕΨΠ).
4. Το πληροφοριακό σύστημα εφαρμόζει συγκεκριμένη πολιτική ασφαλείας και κατάλληλες τεχνικές διαχεί-
ρισης των δεδομένων, ώστε να εξασφαλίζεται η απρόσκοπτη λειτουργία του ως ασφαλούς πληροφοριακού
συστήματος, στο οποίο έχουν πρόσβαση οι κατηγορίες
χρηστών της παρ. 3 του άρθρου 5 της παρούσας. Επιπρόσθετα προβλέπονται, τα αναγκαία τεχνικά και οργανωτι-
κά μέτρα ασφάλειας των λαμβανόμενων πληροφοριών
και, κατ’ ελάχιστον, η καταγραφή και παρακολούθηση
των προσβάσεων, η διασφάλιση ιχνηλασιμότητας και
η προστασία των διακινούμενων δεδομένων από κάθε
παραβίαση, καθώς και από σκόπιμη ή τυχαία απειλή.
5. Η Η.Π.Σ.Β.Α.Κ. συμμορφώνεται πλήρως με τους κανόνες και πρότυπα σχεδιασμού, ανάπτυξης και λειτουρ-
γίας δια-δικτυακών τόπων του δημόσιου τομέα.
Άρθρο 4
Εφαρμοσμένες πρακτικές βιώσιμης
αστικής κινητικότητας
1. Για τον σκοπό της ανταλλαγής πρακτικών βιώσιμης αστικής κινητικότητας αναρτώνται στην Η.Π.Σ.Β.Α.Κ.
στοιχεία και πληροφορίες που αφορούν στην υλοποίηση μέτρων βιώσιμης αστικής κινητικότητας για τους
τομείς που ορίζονται στην παρ. 1 του άρθρου 3 του
ν. 4784/2021 (Α’ 40).
2. Για την ανάρτηση στην Η.Π.Σ.Β.Α.Κ. εφαρμοσμένων
πρακτικών βιώσιμης αστικής κινητικότητας, αποστέλλεται μήνυμα ηλεκτρονικής αλληλογραφίας προς το Τμήμα
Βιώσιμης Αστικής Κινητικότητας του Υπουργείου Υποδομών και Μεταφορών, στο οποίο περιγράφεται το μέτρο
παρέμβασης, οι λόγοι που το καθιστούν πρακτική προς
διάδοση της εφαρμογής του, ειδικότερες πληροφορίες
για την υλοποίησή του, φωτογραφικό υλικό, τυχόν διακρίσεις, καθώς και τα στοιχεία του υπεύθυνου επικοινω-
νίας. Τα κείμενα που περιγράφουν το μέτρο παρέμβασης
και το σχετικό φωτογραφικό υλικό που τα συνοδεύει δεν
περιέχουν πληροφορίες με εμπορικό ή διαφημιστικό
περιεχόμενο. Το αίτημα ανάρτησης εφαρμοσμένων πρακτικών βιώσιμης αστικής κινητικότητας, αποστέλλεται
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1735/19.03.2024
ψηφιακά υπογεγραμμένο από προϊστάμενο οποιουδήποτε επιπέδου των φορέων της παρ. 5 του άρθρου 1 της
παρούσας που έχουν εφαρμόσει το μέτρο παρέμβασης.
3. Το Τμήμα Βιώσιμης Αστικής Κινητικότητας, αφού
διαπιστώσει ότι έχει αποσταλεί το σύνολο των απαιτούμενων πληροφοριών, σε συνεργασία με την Υπη-
ρεσία Υποστήριξης Πληροφορικής και Ηλεκτρονικών
Συστημάτων προχωρούν στην ανάρτηση του κειμένου
και φωτογραφικού υλικού που περιγράφει την εφαρμοσμένη πρακτική στον ελεύθερα προσβάσιμο χώρο
της Η.Π.Σ.Β.Α.Κ.
Άρθρο 5
Χρήστες, δικαιώματα χρήσης
και διαδικασία εγγραφής
1. Χρήστες της Η.Π.Σ.Β.Α.Κ. είναι όσοι ορίζονται στην
παρ. 3 του άρθρου 2 της παρούσας.
2. Για την είσοδο των εξουσιοδοτημένων χρηστών
απαιτείται η προηγούμενη αυθεντικοποίησή τους με τη
χρήση των κωδικών - διαπιστευτηρίων Δημόσιας Διοίκησης της Γενικής Γραμματείας Πληροφοριακών Συστη-
μάτων και Ψηφιακής Διακυβέρνησης (Γ.Γ.Π.Σ.Ψ.Δ.) του
Υπουργείου Ψηφιακής Διακυβέρνησης.
3. Η Η.Π.Σ.Β.Α.Κ. υποστηρίζει διαβαθμισμένη πρόσβαση με την απόδοση διαφορετικών δικαιωμάτων χρήσης
στις αντίστοιχες κατηγορίες χρηστών, ως εξής:
α) «Απλοί Χρήστες της Η.Π.Σ.Β.Α.Κ.»: η ομάδα αυτή
έχει ελεύθερη πρόσβαση σε δημόσιο περιεχόμενο και
υπηρεσίες, χωρίς να απαιτείται η εγγραφή χρήστη και η
εξακρίβωση της ταυτότητάς του. Οι ανωτέρω χρήστες
έχουν πρόσβαση αποκλειστικά και μόνο στον ελεύθερα
προσβάσιμο χώρο της παρ. 5 του παρόντος άρθρου.
β) Εξουσιοδοτημένοι χρήστες της Η.Π.Σ.Β.Α.Κ.: Περιλαμβάνει χρήστες των ΟΤΑ των οποίων η πρόσβαση
στην Η.Π.Σ.Β.Α.Κ. πραγματοποιείται κατόπιν ειδικής διαδικασίας εγγραφής και ενεργοποίησής τους, ανάλογα
με τα δικαιώματα πρόσβασης που τους έχουν δοθεί από
τους διαχειριστές της Η.Π.Σ.Β.Α.Κ. στο πλαίσιο των κανόνων ασφαλείας της. Οι εξουσιοδοτημένοι χρήστες, όπως
έχουν οριστεί στην περ. β’ της παρ. 3 του άρθρου 2 της
παρούσας έχουν τα κάτωθι δικαιώματα χρήσης:
βα) «Εξουσιοδοτημένοι χρήστες του φορέα εκπόνησης Σ.Β.Α.Κ.» για την τροποποίηση και συμπλήρωση της
αναφοράς κύκλου Σ.Β.Α.Κ. της παρ. 15 του άρθρου 2 του
ν. 4784/2021 και την οριστική υποβολή αυτής, καθώς και
για κάθε άλλη υποχρέωση υποβολής που απορρέει από
τις αρμοδιότητες του άρθρου 4 και περιγράφεται στην
παρ. 2 του άρθρου 11 του παραπάνω νόμου. Επιπλέον,
τον φορέα εκπόνησης βαρύνει η επικαιροποίηση όλων
των στοιχείων που καταχωρίζονται στην Η.Π.Σ.Β.Α.Κ.
ββ) «Εξουσιοδοτημένοι χρήστες της Ομάδας Εργασίας» σύμφωνα με τα οριζόμενα στην περ. ββ της παρ. 3
του άρθρου2 της παρούσας για τη σύνταξη και καταχώριση της αναφοράς κύκλου Σ.Β.Α.Κ. στην Η.Π.Σ.Β.Α.Κ.,
στο πλαίσιο άσκησης των καθηκόντων τους.
βγ) Για την είσοδο εξουσιοδοτημένων χρηστών των
ως άνω περιπτώσεων (βα) και (ββ) όπως ορίζονται στην
περ. β της παρ. 3 του άρθρου 2 της παρούσας, απαιτείται
να προηγηθεί ψηφιακά υπογεγραμμένο αίτημα πρόσβασης, το οποίο υποβάλλεται από τον νόμιμο εκπρόσωπο
του ΟΤΑ με μήνυμα ηλεκτρονικής αλληλογραφίας στην
Υπηρεσία Υποστήριξης Πληροφορικής και Ηλεκτρονικών Συστημάτων του Υπουργείου Υποδομών και Με-
ταφορών επισυνάπτοντας τα έγγραφα που ορίζουν τον
νόμιμο εκπρόσωπο του ΟΤΑ και την Ομάδα Εργασίας.
Στο αίτημα αναφέρονται κατ’ ελάχιστον το ονοματεπώνυμο, το ΑΦΜ και η υπηρεσιακή διεύθυνση ηλεκτρονι-
κού ταχυδρομείου για κάθε υποψήφιο χρήστη. Ο ΟΤΑ
φέρει την αποκλειστική ευθύνη για την ορθότητα των
στοιχείων των υποψήφιων χρηστών και την επικαιροποίηση των στοιχείων των εξουσιοδοτημένων χρηστών.
Δεδομένου ότι οι κωδικοί είναι προσωπικοί, σε περίπτωση υπηρεσιακής μεταβολής, ο νόμιμος εκπρόσωπος του
ΟΤΑ ενημερώνει σχετικά με ηλεκτρονικό μήνυμα τον
διαχειριστή της Η.Π.Σ.Β.Α.Κ.
γ) «Εσωτερικοί χρήστες της Η.Π.Σ.Β.Α.Κ.» έχουν πρόσβαση σε όλες τις πληροφορίες, εποπτεύουν το περιεχό-
μενο της Η.Π.Σ.Β.Α.Κ. και αξιοποιούν και διαχειρίζονται
τα σχετικά στοιχεία που παρέχονται από αυτήν, ιδίως
για την εξέταση των αναφορών κύκλου Σ.Β.Α.Κ. κατά
τις διατάξεις του άρθρου 8 του ν. 4784/2021, καθώς και
προκειμένου να συνταχθούν σχετικές εκθέσεις και στατιστικές αναφορές, αλλά και για την ενημέρωση και επι-
καιροποίηση του πληροφοριακού υλικού που διατίθεται
στην πλατφόρμα. Οι εν λόγω χρήστες έχουν δικαιώματα
αναζήτησης και ελέγχου των στοιχείων που καταχωρίστηκαν από τους εξουσιοδοτημένους χρήστες, προς
εκπλήρωση των αρμοδιοτήτων τους, σύμφωνα με τα
άρθρα 8, 10 και 11 του ν. 4784/2021 (Α’ 40). Οι εσωτερικοί
χρήστες της Η.Π.Σ.Β.Α.Κ. δεν έχουν δικαίωμα τροποποίησης των στοιχείων και δεδομένων που καταχωρίστηκαν
από τους εξουσιοδοτημένους χρήστες.
δ) «Διαχειριστές της Η.Π.Σ.Β.Α.Κ.» έχουν αυξημένα δικαιώματα πρόσβασης στα υποσυστήματα, στους σχετι-
κούς πόρους του πληροφοριακού συστήματος και στις
υποδομές του και είναι υπεύθυνοι για τον έλεγχο καλής
λειτουργίας των συστημάτων και των υπηρεσιών του,
την παραμετροποίηση και την εν γένει συντήρησή τους.
4. Για την εκχώρηση των δικαιωμάτων χρήσης της
Η.Π.Σ.Β.Α.Κ., οι εξουσιοδοτημένοι χρήστες πραγματοποιούν την εγγραφή τους παρέχοντας τις απαραίτητες
πληροφορίες και αποδεχόμενοι τους όρους χρήσης της
Η.Π.Σ.Β.Α.Κ. Η ενεργοποίηση του λογαριασμού τους γίνεται με την αποστολή ηλεκτρονικού μηνύματος από την
Υπηρεσία Υποστήριξης Πληροφορικής και Ηλεκτρονικών Συστημάτων στην υπηρεσιακή διεύθυνση ηλεκτρο-
νικού ταχυδρομείου τους. Οι εξουσιοδοτημένοι χρήστες
φέρουν την απόλυτη ευθύνη για κάθε καταχώριση, μεταβολή και διαγραφή δεδομένων που διενεργείται με τη
χρήση Κωδικών Δημόσιας Διοίκησης στην Η.Π.Σ.Β.Α.Κ.
Οι εξουσιοδοτημένοι χρήστες της Η.Π.Σ.Β.Α.Κ. υποχρεούνται να κάνουν χρήση αυτής, αποκλειστικά και μόνο
για την επίτευξη του σκοπού της.
5. «Ελεύθερα προσβάσιμος χώρος» πρόκειται για τις
σελίδες της Η.Π.Σ.Β.Α.Κ. στις οποίες η πρόσβαση επιτρέπεται ελεύθερα. Στον χώρο αυτόν περιλαμβάνονται
ενδεικτικά τα εξής στοιχεία:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1735/19.03.2024
α) Οδηγός χρήσης της Η.Π.Σ.Β.Α.Κ. με πληροφορίες
σχετικά με τη διαδικασία πρόσβασης, καθώς και σχετικά
με κάθε ηλεκτρονική εγγραφή και καταχώριση που
πραγματοποιείται στο πληροφοριακό σύστημα. Επιπλέον, παρέχονται απαντήσεις σε συχνές ερωτήσεις καθώς
και φόρμα επικοινωνίας,
β) σχετικό με τα Σ.Β.Α.Κ. νομοθετικό και κανονιστικό
πλαίσιο,
γ) υπουργικές αποφάσεις της παρ. 3 του άρθρου 8 του
ν. 4784/2021 (Α’ 40),
δ) αποθετήριο πληροφοριακού και ενημερωτικού
υλικού,
ε) εφαρμοσμένες πρακτικές στους τομείς της βιώσιμης
αστικής κινητικότητας.
Άρθρο 6
Διαλειτουργικότητα
1. Τα στοιχεία των χρηστών επιβεβαιώνονται με χρήση της διαδικτυακής υπηρεσίας «Αυθεντικοποίηση
υπαλλήλων Φορέων με τη χρήση Κωδικών Δημόσιας
Διοίκησης». Τα γεωγραφικά δεδομένα που απεικονίζουν
τα όρια των δήμων λαμβάνονται κάνοντας χρήση της
διαδικτυακής υπηρεσίας «Όρια Δήμων Καλλικράτη»,
μέσω της πύλης ανοικτών γεωχωρικών δεδομένων και
υπηρεσιών «geodata.gov.gr», ή όπου κριθεί αναγκαίο,
από άλλες πύλες που διαθέτουν γεωχωρικά δεδομένα
και υπηρεσίες, που εξυπηρετούν τους σκοπούς της παρούσας απόφασης.
2. Για τη διαλειτουργικότητα της Η.Π.Σ.Β.Α.Κ. δύναται
να διασυνδέεται με ηλεκτρονικά Μητρώα άλλων δημόσιων αρχών, μέσω διαδικτύου.
Άρθρο 7
Τήρηση αρχών του Γενικού Κανονισμού
για την Προστασία Δεδομένων
Κατά τον σχεδιασμό, ανάπτυξη, υλοποίηση, εγκατάσταση, λειτουργία και συντήρηση των ηλεκτρονικών
υπηρεσιών/εφαρμογών της παρούσας απόφασης,
εφαρμόζονται οι αρχές προστασίας των δεδομένων
προσωπικού χαρακτήρα που προβλέπονται στον Γενικό
Κανονισμό για την Προστασία Δεδομένων (Κανονισμός
(ΕΕ) 679/2016)(ΓΚΠΔ) και στον ν. 4624/2019 (Α’ 137),
όπως ισχύει, για την προστασία των φυσικών προσώπων έναντι της επεξεργασίας δεδομένων προσωπικού
χαρακτήρα. Ιδιαίτερη μέριμνα δίνεται στις απαιτήσεις
που απορρέουν από τις διατάξεις του άρθρου 25 «Προστασία των δεδομένων ήδη από το σχεδιασμό και εξ
ορισμού», του άρθρου 32 «Ασφάλεια επεξεργασίας»
καθώς και στην άσκηση των δικαιωμάτων των υποκειμένων (άρθρα 12 έως 20) του ΓΚΠΔ. Σε κάθε περίπτωση,
αναφορικά με την επεξεργασία δεδομένων προσωπικού
χαρακτήρα, υπεύθυνος επεξεργασίας ορίζεται το Υπουργείο Υποδομών και Μεταφορών.
Άρθρο 8
Έναρξη λειτουργίας Η.Π.Σ.Β.Α.Κ.
1. Με διαπιστωτικές πράξεις του αρμόδιου Υπουργού
Υποδομών και Μεταφορών ορίζεται η έναρξη και η διάρκεια της πιλοτικής λειτουργίας των ψηφιακών υπηρεσιών
που περιγράφονται στην παρούσα, καθώς και η έναρξη
της παραγωγικής λειτουργίας της Η.Π.Σ.Β.Α.Κ.
2. Οι φορείς εκπόνησης που υποβάλλουν για πρώτη
φορά στο Τμήμα Βιώσιμης Αστικής Κινητικότητας της Διεύθυνσης Ανάπτυξης Μεταφορών του Υπουργείου Υπο-
δομών και Μεταφορών, την αναφορά κύκλου Σ.Β.Α.Κ. κατά
τις διατάξεις της παρ. 1 του άρθρου 8 του ν. 4784/2021:
α) Με την έναρξη της πιλοτικής λειτουργίας της
Η.Π.Σ.Β.Α.Κ., δύνανται να την καταχωρίζουν στην
Η.Π.Σ.Β.Α.Κ. προκειμένου για την εφαρμογή των διατάξεων του άρθρου 8.
β) με την έναρξη της παραγωγικής λειτουργίας της
Η.Π.Σ.Β.Α.Κ., υποχρεούνται να την καταχωρίζουν και να
την υποβάλλουν στην Η.Π.Σ.Β.Α.Κ. προκειμένου για την
εφαρμογή των διατάξεων του άρθρου 8.
Άρθρο 9
Μεταβατικές διατάξεις
Μετά την έναρξη λειτουργίας της Η.Π.Σ.Β.Α.Κ. ισχύουν
τα εξής:
1. Οι φορείς εκπόνησης που έχουν υποβάλει στο
Υπουργείο Υποδομών και Μεταφορών, μέσω ηλεκτρονικής αλληλογραφίας, την αναφορά κύκλου Σ.Β.Α.Κ.
σύμφωνα με την παρ. 1 του άρθρου 8 του ν. 4784/2021,
και η διαδικασία εξέτασης αυτής είναι σε εξέλιξη, ήτοι
δεν έχει εκδοθεί η διοικητική πράξη που ορίζεται στην
παρ. 2 του ως άνω άρθρου, δύνανται, από την έναρξη
της πιλοτικής λειτουργίας της ΗΠΣΒΑΚ, σε καταχώριση
της αναφοράς κύκλου στην πλατφόρμα, για την εφαρμογή των διατάξεων του άρθρου 8. Μετά την έναρξη
της παραγωγικής λειτουργίας της Η.Π.Σ.Β.Α.Κ., η καταχώριση και υποβολή της αναφοράς κύκλου Σ.Β.Α.Κ. στην
Η.Π.Σ.Β.Α.Κ. καθίσταται υποχρεωτική προκειμένου για
την εφαρμογή των διατάξεων του άρθρου 8.
2. Οι φορείς εκπόνησης για τους οποίους έως την
έναρξη της παραγωγικής λειτουργίας της Η.Π.Σ.Β.Α.Κ.
έχει εκδοθεί η διοικητική πράξη της παρ. 2 του άρθρου 8 του ν. 4784/2021 (Α’ 40) ή έχει δημοσιευθεί η
υπουργική απόφαση της παρ. 3 του ως άνω άρθρου,
υποχρεούνται, εντός τριών (3) μηνών από την έναρξη
της παραγωγικής λειτουργίας της πλατφόρμας, σε καταχώριση στην Η.Π.Σ.Β.Α.Κ. κατ’ ελάχιστον του σχεδίου
δράσης του Σ.Β.Α.Κ. και των εκθέσεων προόδου που
ορίζονται στο Μέρος Α’ του ν. 4784/2021. Επιπλέον, οι
παραπάνω φορείς υποχρεούνται στην ηλεκτρονική
καταχώριση στην Η.Π.Σ.Β.Α.Κ. του συνόλου των πληροφοριών που αναφέρονται στη Φάση Γ’ του άρθρου 7
του ως άνω νόμου.
Η απόφαση αυτή να δημοσιευθεί στην Εφημερίδα της
Κυβερνήσεως.
Παπάγος, 6 Μαρτίου 2024
Οι Υπουργοί
Υποδομών
Υφυπουργός
και Μεταφορών
Υποδομών και Μεταφορών
ΧΡΗΣΤΟΣ
ΧΡΙΣΤΙΝΑ
ΣΤΑΪΚΟΥΡΑΣ
ΑΛΕΞΟΠΟΥΛΟΥ
Ψηφιακής Διακυβέρνησης
ΔΗΜΗΤΡΙΟΣ ΠΑΠΑΣΤΕΡΓΙΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1735/19.03.2024
Αριθ. οικ. 20560/9342
(2)
Έγκριση καθιέρωσης υπερωριακής εργασίας
κατά τις νυχτερινές ώρες και κατά τις Κυριακές
και εξαιρέσιμες ημέρες για το έτος 2024, στο
Τμήμα Πολιτικής Προστασίας της Περιφερειακής Ενότητας Κεφαλληνίας.
Ο ΕΚΤΕΛΕΣΤΙΚΟΣ ΓΡΑΜΜΑΤΕΑΣ
ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ
Έχοντας υπόψη:
1. Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α’ 87).
2. Το π.δ. 147/2010 «Οργανισμός της Περιφέρειας Ιονίων Νήσων» (Α’ 240), όπως τροποποιήθηκε και συμπλη-
ρώθηκε με την υπ’ αρ. 276433/10.11.2017 απόφαση του
Συντονιστή Αποκεντρωμένης Διοίκησης Πελοποννήσου,
Δυτικής Ελλάδας και Ιονίου (Β’ 4083).
3. Τις διατάξεις του άρθρου 6 του ν. 3833/2010 «Προστασία της Εθνικής Οικονομίας - Επείγοντα μέτρα για
την αντιμετώπιση της δημοσιονομικής κρίσης» (Α’ 40),
όπως αντικαταστάθηκε με τις διατάξεις της παρ. 1 του
άρθρου 38 του ν. 3986/2011 «Επείγοντα μέτρα εφαρμογής μεσοπρόθεσμου πλαισίου δημοσιονομικής στρατη-
γικής 2012-2015» (Α’ 152).
4. Τις διατάξεις του άρθρου 20 του ν. 4354/2015 «Διαχείριση των μη εξυπηρετούμενων δανείων, μισθολογικές
ρυθμίσεις και άλλες επείγουσες διατάξεις εφαρμογής της
συμφωνίας δημοσιονομικών στόχων και διαρθρωτικών
μεταρρυθμίσεων» (Α’ 176).
5. Την υπό στοιχεία 2/31029/ΔΕΠ/6.5.2016 εγκύκλιο
της Διεύθυνσης Εισοδηματικής Πολιτικής του Υπουργείου Οικονομικών, αναφορικά με την παροχή οδηγιών
για την εφαρμογή των διατάξεων του Κεφαλαίου Β’ του
ν. 4354/2015.
6. Τις διατάξεις του ν. 3469/2006 «Εθνικό Τυπογραφείο,
Εφημερίς της Κυβερνήσεως και λοιπές διατάξεις» (Α’ 131).
7. Τις διατάξεις του άρθρου 122 του ν. 4604/2019,
«Προώθηση της ουσιαστικής ισότητας των φύλων, πρόληψη και καταπολέμηση της έμφυλης βίας - Ρυθμίσεις
για την απονομή Ιθαγένειας - Διατάξεις σχετικές με τις
εκλογές στην Τοπική Αυτοδιοίκηση -Λοιπές διατάξεις»
(Α’ 50).
8. Την υπ’ αρ. οικ. 4622/2182/17.1.2024 απόφαση του
Περιφερειάρχη Ιονίων Νήσων «Μεταβίβαση αρμοδιοτήτων στον Αναπληρωτή Περιφερειάρχη, στους Χωρικούς
και Θεματικούς Αντιπεριφερειάρχες και στον Εκτελεστικό Γραμματέα της Περιφέρειας Ιονίων Νήσων» (Β’ 449).
9. Την υπ’ αρ. οικ. 12220/5641/9.2.2024 (Β’ 1067) απόφαση του Εκτελεστικού Γραμματέα Ιονίων Νήσων περί
καθιέρωσης ωραρίου λειτουργίας της Αυτοτελούς Διεύθυνσης Πολιτικής Προστασίας της Περιφέρειας Ιόνιων
Νήσων για το έτος 2024.
10. Την υπ’ αρ. οικ. 14481/6700/16.2.2024 (Β’ 1418)
απόφαση του Εκτελεστικού Γραμματέα Ιονίων Νήσων
περί απασχόλησης σε 24ωρη βάση και κατά τις Κυριακές
και εξαιρέσιμες ημέρες του προσωπικού της Αυτοτελούς
Διεύθυνσης Πολιτικής Προστασίας της Περιφέρειας Ιόνιων Νήσων για το έτος 2023.
11. Το γεγονός ότι είναι αναγκαία η καθιέρωση υπερωριακής εργασίας κατά τις νυχτερινές ώρες και κατά τις Κυ-
ριακές και εξαιρέσιμες ημέρες για τρεις (3) υπαλλήλους
που απασχολούνται στο Τμήμα Πολιτικής Προστασίας
της Π.Ε. Κεφαλληνίας, προκειμένου να αντιμετωπισθούν
οι αυξημένες, έκτακτες και εξαιρετικές υπηρεσιακές ανάγκες και υποχρεώσεις, που παρουσιάζονται καθ’ όλη τη
διάρκεια του έτους (χιονοπτώσεις, πλημμύρες, πυρκαγιές, θεομηνίες, κατολισθήσεις κ.λπ.).
12. Το γεγονός ότι προκαλείται δαπάνη σε βάρος του
Προϋπολογισμού της Π.Ε. Κεφαλληνίας, Οικονομικού
Έτους 2024, ποσού 6.504,64 € στον ΕΦ 04.073 και ΚΑΕ:
0512.00.001, το οποίο εγκρίθηκε με την υπ’ αρ. 92-4/
6.2.2024 απόφαση της Περιφερειακής Επιτροπής της Περιφέρειας Ιονίων Νήσων και έχει γίνει η υπ’ αριθμ Α/Α 410
ανάληψη δαπάνης (ΑΔΑ: ΨΦ557ΛΕ-Κ0Ι), αποφασίζουμε:
1. Εγκρίνουμε την καθιέρωση υπερωριακής εργασίας
κατά τις νυχτερινές ώρες και κατά τις Κυριακές και εξαιρέσιμες ημέρες, με αμοιβή, καθ’ υπέρβαση της υποχρε-
ωτικής, τριών (03) υπαλλήλων που απασχολούνται στο
Τμήμα Πολιτικής Προστασίας της Π.Ε. Κεφαλληνίας, για
το έτος 2024.
2. Οι συνολικές ώρες υπερωριακής απασχόλησης κατά
τις νυχτερινές ώρες και κατά τις Κυριακές και εξαιρέσιμες ημέρες για κάθε εξάμηνο του 2024 ορίζονται στις
πεντακόσιες εβδομήντα έξι (576) ώρες για τους τρεις
υπαλλήλους του Τμήματος Πολιτικής Προστασίας της
Π.Ε. Κεφαλληνίας, ήτοι μέχρι ενενήντα έξι (96) ώρες για
τις νυκτερινές (16 ώρες ανά μήνα) και μέχρι ενενήντα
έξι (96) ώρες για τις Κυριακές και εξαιρέσιμες ημέρες
(16 ώρες ανά μήνα), ανά υπάλληλο, χωρίς να υπάρχει η
δυνατότητα αυξομείωσης μεταξύ των δύο (2) εξαμήνων
μέσα στο έτος.
3. Η εκτιμώμενη συνολική ετήσια δαπάνη, για τις
ως άνω υπερωρίες (1152 ώρες), ανέρχεται στο ύψος
των 6.504,64 €, ήτοι 3.252,32 € για το Α’ Εξάμηνο και
3.252,32 € για το Β’ Εξάμηνο.
4. Η διαπίστωση της ανάγκης για παροχή υπερωριακής
εργασίας κατά τις νυχτερινές ώρες ή κατά τις Κυριακές
και εξαιρέσιμες ημέρες και η συγκρότηση του συνεργείου θα καθορίζεται με απόφαση του Εκτελεστικού Γραμ-
ματέα Ιονίων Νήσων, σύμφωνα με την υπ’ αρ. 4622/2182/
17.1.2024 απόφαση του Περιφερειάρχη Ιονίων Νήσων
«Μεταβίβαση αρμοδιοτήτων στον Αναπληρωτή Περιφερειάρχη, στους Χωρικούς και Θεματικούς Αντιπεριφερει-
άρχες και στον Εκτελεστικό Γραμματέα της Περιφέρειας
Ιονίων Νήσων» (Β’ 449).
Η απόφαση έχει αναδρομική ισχύ από 1.1.2024, σύμφωνα με το άρθρο 122 του ν. 4604/2019 (Α’ 50).
Η απόφαση αυτή να δημοσιευθεί στην Εφημερίδα της
Κυβερνήσεως.
Κέρκυρα, 6 Μαρτίου 2024
Ο Εκτελεστικός Γραμματέας
ΙΩΑΝΝΗΣ ΤΡΙΑΝΤΑΦΥΛΛΟΥΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1735/19.03.2024
Αριθμ. οικ. 20692/3837
(3)
Καθιέρωση υπερωριακής εργασίας (απογευματινής) καθ’ υπέρβαση του υποχρεωτικού ωραρίου
για το Α’ εξάμηνο του έτους 2024 των υπαλλήλων
του Γραφείου Αντιπεριφερειάρχη της Περιφερειακής Ενότητας Ζακύνθου.
Ο ΕΚΤΕΛΕΣΤΙΚΟΣ ΓΡΑΜΜΑΤΕΑΣ
ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ
Έχοντας υπόψη:
1. Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α’ 87).
2. Το π.δ. 147/2010 «Οργανισμός της Περιφέρειας Ιονίων Νήσων» (Α’ 240), όπως τροποποιήθηκε και συμπλη-
ρώθηκε με την υπ’ αρ. 276433/10.11.2017 απόφαση του
Συντονιστή Αποκεντρωμένης Διοίκησης Πελοποννήσου,
Δυτικής Ελλάδας και Ιονίου (Β’ 4083).
3. Τις διατάξεις του άρθρου 6 του ν. 3833/2010 «Προστασία της Εθνικής Οικονομίας - Επείγοντα μέτρα για
την αντιμετώπιση της δημοσιονομικής κρίσης» (Α’ 40),
όπως αντικαταστάθηκε με τις διατάξεις της παρ. 1 του
άρθρου 38 του ν. 3986/2011 «Επείγοντα μέτρα εφαρμογής μεσοπρόθεσμου πλαισίου δημοσιονομικής στρατη-
γικής 2012-2015» (Α’ 152).
4. Τις διατάξεις του άρθρου 20 του ν. 4354/2015 «Διαχείριση των μη εξυπηρετούμενων δανείων, μισθολογικές
ρυθμίσεις και άλλες επείγουσες διατάξεις εφαρμογής της
συμφωνίας δημοσιονομικών στόχων και διαρθρωτικών
μεταρρυθμίσεων» (Α’ 176).
5. Την υπό στοιχεία 2/31029/ΔΕΠ/6.5.2016 εγκύκλιο
της Διεύθυνσης Εισοδηματικής Πολιτικής του Υπουργείου Οικονομικών, αναφορικά με την παροχή οδηγιών
για την εφαρμογή των διατάξεων του Κεφαλαίου Β’ του
ν. 4354/2015.
6. Την υπ’ αρ. 2/1757/0026/10.1.2017 (Β’ 17) απόφαση
του Αναπληρωτή Υπουργού Οικονομικών.
7. Την υπ’ αρ. οικ. 390/183/3.1.2024 απόφαση διορισμού Εκτελεστικού Γραμματέα στην Περιφέρεια Ιονίων
Νήσων (ΑΔΑ: Ψ0Π07ΛΕ-ΔΨΚ).
8. Την υπ’ αρ. οικ. 4622/2182/17.1.2024 απόφαση του
Περιφερειάρχη Ιονίων Νήσων «Μεταβίβαση αρμοδιοτήτων στον Αναπληρωτή Περιφερειάρχη, στους Χωρικούς
και θεματικούς Αντιπεριφερειάρχες και στον Εκτελεστικό
Γραμματέα της Περιφέρειας Ιονίων Νήσων» (Β’ 449).
9. Το γεγονός ότι είναι αναγκαία η καθιέρωση υπερωριακής εργασίας για τους υπαλλήλους του Γραφείου
Αντιπεριφερειάρχη Ζακύνθου, προκειμένου να αντιμετωπισθούν οι αυξημένες έκτακτες υπηρεσιακές και
επείγουσες ανάγκες και οι αυξημένες υποχρεώσεις οι
οποίες θα προκύψουν για το Α’ εξάμηνο του έτους 2024
και αναλυτικότερα:
α) Οι αυξημένες και έκτακτες ανάγκες για την λειτουργία του Γραφείου Αντιπεριφερειάρχη Ζακύνθου και των
καθηκόντων του, όπως συσκέψεις σε απογευματινές
ώρες, μετάβαση για συναντήσεις, εκδηλώσεις και αυτοψίες σε διάφορα σημεία της Ζακύνθου, προετοιμασία
συσκέψεων και εγγράφων για συναντήσεις του Αντιπεριφερειάρχη ΠΕ Ζακύνθου με Κυβερνητικούς Φορείς,
και εκπροσώπους διαφόρων Φορέων, καθώς και προετοιμασία για την διεξαγωγή Περιφερειακών Συμβουλίων
και συνεδριάσεων της Οικονομικής Επιτροπής της Π.Ι.Ν.
β) Η αναγκαία προετοιμασία των ανωτέρω λειτουργιών του γραφείου, η επιστημονική υποστήριξη του
έργου του Αντιπεριφερειάρχη και η κάλυψη όλων των
ανωτέρω δραστηριοτήτων οι οποίες μπορούν να διεκπεραιωθούν μόνο με υπερωριακή εργασία των υπαλλήλων
μετά τη λήξη του κανονικού ωραρίου εργασίας τους,
ενώ ιδιαίτερα συχνά ο όγκος της καθημερινής εργασίας
είναι αυξημένος που καθιστά αναγκαία την υπερωριακή
εργασία, προκειμένου να αποφεύγεται η συσσώρευση
υποχρεώσεων και υλικού και η καθυστέρηση στις λειτουργίες της ΠΙΝ και στην εξυπηρέτηση των πολιτών.
10. Το γεγονός ότι προκαλείται δαπάνη σε βάρος
του προϋπολογισμού της Π.Ε. Ζακύνθου, οικονομικού
έτους 2024, ποσού 2.286,00 € στον ΕΦ 03.073 και ΚΑΕ:
0511.00.001, το οποίο εγκρίθηκε με την υπ’ αρ. 115-5/
16.2.2024 απόφαση της Περιφερειακής Επιτροπής της
Περιφέρειας Ιονίων Νήσων και έχει εκδοθεί η υπ’ αρ.
20447/3768/5.3.2024 απόφαση ανάληψης υποχρέωσης
της Διεύθυνσης Οικονομικού της Π.Ι.Ν., αποφασίζουμε:
1. Εγκρίνουμε την καθιέρωση με αμοιβή υπερωριακής
εργασίας (απογευματινής), καθ’ υπέρβαση της υποχρεωτικής, για το προσωπικό που υπηρετεί στο Γραφείο Αντιπε-
ριφερειάρχη Ζακύνθου, σύνολο 3 ατόμων, για την κάλυψη
εποχικών και έκτακτων αναγκών που θα προκύψουν, κατά
το Α εξάμηνο του έτους 2024 δεδομένου ότι παρουσιάζονται ειδικές έκτακτες και εξαιρετικές υπηρεσιακές ανάγκες.
2. Ώρες υπερωριακής απασχόλησης μέχρι εκατόν είκοσι (120) ανά άτομο, για το Α’ εξάμηνο του έτους 2024.
Η εκτιμώμενη δαπάνη για τις ως άνω υπερωρίες ανέρχεται στο ύψος των 2.286,00 €.
3. Η διαπίστωση της ανάγκης για υπερωριακή απασχόληση και η συγκρότηση του συνεργείου θα κα-
θορίζεται με απόφαση του Εκτελεστικού Γραμματέα
Περιφέρειας Ιονίων Νήσων, σύμφωνα με την υπ’ αρ.
οικ. 4622/2182/17.1.2024 απόφαση του Περιφερειάρχη
ΠΙΝ (Β’ 449).
Η απόφαση αυτή να δημοσιευθεί στην Εφημερίδα της
Κυβερνήσεως.
Ζάκυνθος, 6 Μαρτίου 2024
Ο Εκτελεστικός Γραμματέας
ΙΩΑΝΝΗΣ ΤΡΙΑΝΤΑΦΥΛΛΟΥΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1735/19.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201735.pdf | Tokens: 34966]